Wilaya ya Nzega Vijijini ni wilaya mojawapo ya Mkoa wa Tabora nchini Tanzania yenye postikodi namba 454. Katika sensa ya mwaka 2012, idadi ya wakazi wa wilaya hiyo ilihesabiwa kuwa 502,252 Mwaka 2014 maeneo ya Nzega mjini yalitengwa na wilaya hiyo na kupata halmashauri ya pekee. Imepakana na wilaya ya Kahama (Shinyanga) upande wa kaskazini-magharibi, wilaya ya Tabora mjini upande wa kusini na wilaya ya Igunga upande wa mashariki. Wilaya hii ina eneo la [[Km²] 9,226 na sehemu kubwa ni ardhi yenye rutba inayofaa kwa kilimo. Inapokea mvua milimita 9,000 kwa mwaka. Sehemu kubwa ya eneo ni misitu inayozaa takriban M³ 15,000 za mbao, makaa na kuni. Kuna mito yenye samaki na milambo 13. Mto muhimu ni mto Igombe unaovuka wilaya yote. Wakazi wa wilaya ni hasa Wanyamwezi na Wasukuma walio wengi kuna pia Watutsi na Wanyiramba. Vikundi vingine ni Waarabu na Wachagga wanaotazamiwa kama wageni. Dini kubwa ni Wakristo, Waislamu na wafuasi wa dini za jadi. Wakristo ni hasa Wakatoliki na Wapentekoste. Asilimia kubwa ya watu wa vijijini ni wafuasi wa dini za jadi. Barabara kuu inayoelekea Rwanda na Burundi inapita wilayani kuna njia za kwenda Shinyanga, Mwanza na Tabora.